dvā́daśakapālaḥ puroḍā́śo dvā́daśakapālo dvā́daśa mā́sāḥ saṃvatsaráḥ saṃvatsaráḥ prajā́patiḥ prajā́patirdhātā́tha yattáddiśā́m paramáṃ krāntámetā́ni tā́ni pū́rvāṇi havīṃṣyánumatyai carū́rākā́yai carúḥ sinīvālyaí carúḥ kuhvyaí carustadyádetā́ni nirvápati yádeva táddiśā́m paramáṃ krāntaṃ tásminnevaìnametatprátiṣṭhāpayati taṃ sárvaṃ juhotyetásyaivá kr̥tsnátāyai